αγαθηι τυχηι. εδοξεν τοις σαραπιασταις τιμησαι την επωνυμιαν των σαραπιαστων ο δε αγορασας την επωνυμιαν εξει γερα παρα του κοινου ταδε ανακεισεται εν τηι κλισιαι τηι ιεραι εχων στροφιο[ν] λευκον και στεφανωθησεται κοινηι καθ εκαστην συνοδον υπ[ο] του δοχεως τωι επωνυμωι στεφανωι αναγγελιας γινομενης υπο του ιεροκηρυκος και τας προσωνυμ[ι]ας των διοικηματων περι ων αν οι σαραπιασται διοικωσιν εξει παρα τ[ου] κοινου εις απαντα τον χρονον εως αν ζηι και εν τωι κωθωνι συνομοψηφος εσται μετα του ιερεως και του γραμματεως καθοτι και εκεινοις προστε[τα]κται εν τωι νομωι ο δε αγορασας την επωνυμιαν δωσει τημ μεν πρωτην καταβολη[ν] εν τωι γαλαξιωνι τωι επι λεωνιδου την δε δευτεραν εν τωι ενιαυτωι τωι μετα λεωνιδην την δε τριτην εν τωι μετα ταυτα ετ[ει] κατα ταυτα απο δε του διαφορ[ου] τουτου οπως αν αναγραφηι τα δοχθεντα εν τωι ιερωι και τα ονοματα του τε εχοντος την επωνυμιαν και των συνσαραπιαστων επιμελες γενεσθω τωι τε επωνυμωι και τωι γραμμ[α]τει και αναγραφητω εν τωι ιερωι εν τωι επιφανεστατωι τοπωι ου αν βουληται ο επωνυμος. επριατο υψικλης στασιμενου δραχμων ενενηκοντα εξ. επωνυμος υψικλης στασιμενου. σαραπιασται διοδωρος αρχεδημ[ου] αριστεας παρμενοντος παιεστρατος πυθιππου πολυκρατης φιλοκρατου φιλισκος κλεωνος [--------].
Thasos — 2nd c. BC
 2nd c. BC